ANNONSE FJELLTURER 2018

Også i år arrangerer Hodr to fjellturer. Den ene blir fastboende på Hjerkinn Fjellstue. Hytta ligger 960 moh. på Dovre, der den gamle ferdselsveien over Dovrefjell møter den øverste delen av Folldal. Den andre fjellturen blir fra hytte til hytte i Rondane/Dovre. Det er ikke alle transportkostnader og detaljer som er på plass ennå. Dermed kan det bli noen små justeringer i de angitte prisene. Mer detaljerte opplysninger kommer til de påmeldte etter hvert.

**Påmeldingsfrist** er onsdag 02.05.18 for begge turene. Hvis det ikke blir fulltegnet, vil vi annonsere utover Hodrs medlemsliste.  
Påmelding til Tiril Andersen på e-post [tiril.andersen@broadpark.no](mailto:tiril.andersen@broadpark.no),   
tlf. 916 90 664.

Foreløpig informasjon er som følger:

**Fastboende på Hjerkinn Fjellstue:** onsdag 01.08 – søndag 05.08.2018.

Felles transport fra Oslo S kl 08.02 med ankomst Hjerkinn kl 12.25.Deretter blir det en kort taxitur til Hjerkinn Fjellstue. Hjemreise blir med buss eller tog fra Hjerkinn.

Pris ca. 3800,- for deltagere og 2500,- for ledsagere.

**Hytte-til-hytte-tur i Rondane/Dovre**: mandag 30.07 - søndag 05.08 2018.   
Mandag 30. juli: Avreise med tog fra Oslo S kl. 0802. Ankomst Otta kl. 1129. Lokalbuss til Smuksjøseter/betjent, 950 moh. Halvdagstur.

Tirsdag 31. juli: Østover til Rondvassbu/betjent, 1173 moh. 4,5 timer/14 km.

Onsdag 1. august: Nordover med båt på Rondvatnet. Videre nordover til Dørålseter/betjent, 1070 moh. 4 timer/12 km.

Torsdag 2. august: Nordover til Grimsdalshytta/betjent, 1000 moh. 6 timer/15,5 km.

Fredag 3. august: Nordøstover til Sletten Fjellgard/selvbetjent, 780 moh, hus og campinghytte. 5 timer/16 km.

Lørdag 4. august: Vestover via Hageseter, så nord til Hjerkinn Fjellstue/betjent, 960 moh. 5,5 timer/18 km.

Søndag 5. august: Avreise med tog eller buss fra Hjerkinn.

Pris for hytte-til-hyttetur blir ca. 4500,- for deltagere og 3000,- for ledsagere.  
Alle tidene er DNTs oppsett og beregnet ut fra effektiv gange uten pauser.

Vi må gjerne legge til litt, og vi skal kose oss med rast og mat underveis.  
Vi håper at disse to turene vil bli et bra tilbud både for de som ønsker en lettere tur og for de som vil slite litt mer. Bilder og omtale av tidligere fjellturer kan du finne på www.hodr.no.